Ζιστέν Αχομαντεγκμπέ-Τομετέν

Ο Ζιστέν Αχομαντεγκμπέ-Τομετέν (Justin Ahomadegbé-Tomêtin, 16 Ιανουαρίου 1917 - 8 Μαρτίου 2002) ήταν πολιτικός από το Μπενίν. Υπηρέτησε ως πρωθυπουργός της χώρας τη δεκαετία του 1960 και ως πρόεδρος το 1972, μέχρι την ανατροπή του σε πραξικόπημα.

 Βιογραφία 
Γεννήθηκε στην Αμπομέι του Μπενίν. Έγινε μέλος του Δημοκρατικού Κόμματος (PD).

Υπηρέτησε στο αξίωμα του πρωθυπουργού από τις 25 Ιανουαρίου του 1964 ως τις 29 Νοεμβρίου του 1965 . Από τις 7 Μαΐου ως τις 26 Οκτωβρίου του 1972 υπηρέτησε ως πρόεδρος του Μπενίν, μέχρι την ανατροπή του από το στρατιωτικό Ματιέ Κερεκού.Francis Kpatindé, "Justin Tomêtin Ahomadégbé Éphémère chef de l'État.", Jeuneafrique.com, 25 Μαρτίου 2002 .

Έγινε πρόεδρος στα πλαίσια ενός συστήματος για εναλλασσόμενη προεδρία ανάμεσα σε αυτόν και σε άλλες δύο πολιτικές προσωπικότητες, τον Ιμπέρ Μαγκά και το Σουρού-Μιγκάν Απιτί. Ο Μαγκά ειρηνικά παρέδωσε την προεδρία στον Αχομαντεγκμπέ  το 1972, ωστόσο ο τελευταίος παρέμεινε στην εξουσία για λίγους μήνες, λόγω της εκδήλωσης πραξικοπήματος, που τον ανέτρεψε. Και οι τρεις πολιτικοί («Τριανδρία») παρέμειναν σε κατ’  οίκον περιορισμό ως το 1981.Samuel Decalo, "Benin: First of the New Democracies", in Political Reform in Francophone Africa (1997), ed. Clark and Gardinier, pages 46–47.

Ο Αχομαντεγκμπέ απεβίωσε στο Κοτονού το 2002.

Παραπομπές

Κατηγορία:Πρόεδροι του Μπενίν
Κατηγορία:Πρωθυπουργοί του Μπενίν